                                                                                                              PRIJEDLOG
Na temelju članka 120. i 122. Zakona o proračunu („144/21) te članka 3. Pravilnika o postupku dugoročnog zaduživanja te davanja jamstava i suglasnosti jedinica lokalne i područne (regionalne) samouprave (Narodne novine“ broj 67/22.) i članka 33. Statuta općine Brodski  Stupnik (“Službeni vjesnik Brodsko-posavske županije”  broj 11/18, 13/20 i „Službene novine Općine Brodski Stupnik“ broj 1/21 i 8/25) Općinsko vijeće općine Brodski Stupnik na svojoj 10. sjednici održanoj ________  2026. godine, donosi 

O D L U K U

[bookmark: _Hlk64459256]o izmjenama i dopunama Odluke o dugoročnom zaduženju Općine Brodski Stupnik u 2026. godini kod Hrvatske banke za obnovu i razvitak
(investicije u kapitalne projekte javne komunalne infrastrukture)

Članak 1.

	Općina Brodski Stupnik donijela je Odluku o dugoročnom zaduženju Općine Brodski Stupnik u 2026. godini kod Hrvatske banke za obnovu i razvitak ( investicije u kapitalne projekte javne komunalne infrastrukture) ( „Službene novine Općine Brodski Stupnik 5/26)

Članak 2.

	Članak 2. osnovne Odluke mijenja se i glasi:

„Dugoročno zaduživanje iz članka 1. ove Odluke realizirat će se sklapanjem ugovora o dugoročnom kreditu prema uvjetima iz ponude HBOR-a od 30. srpnja 2026. godine i to:

Korisnik kredita: Općina Brodski Stupnik, Stjepana Radića 117, Brodski Stupnik; OIB:92052545477
Banka: Hrvatska banka za obnovu i razvitak, Strossmayerov trg 9, 10000 Zagreb, OIB:   26702280390
Iznos kredita: 1.156.772,50 EUR
Namjena kredita: Investicije u kapitalne projekte javne komunalne infrastrukture;
· Rekonstrukcija ulice Bana Jelačića u Brodskom Stupniku
· Rekonstrukcija kolnih prilaza u ulici Stjepana Radića u Brodskom Stupniku
· Pješačko-biciklističke staze u naseljima Brodski Stupnik i Stari Slatinik
· Izgradnja rasvjete sportskog terena NK Svačić 
Krajnji rok korištenja kredita: do 31.12.2027.
Otplata kredita: 15 godina uključujući 1 godinu počeka
Rok i način otplate kredita: u 168 jednakih uzastopnih mjesečnih rata koje dospijevaju zadnjeg dana u mjesecu ( 1. rata dospijeva 31.01.2029.)
Kamatna stopa: 3,55 % godišnje, fiksna
Kamatna stopa uz subvenciju: kamatnu stopu moguće je subvencionirati od strane HBOR-a te bi ista u tom slučaju iznosila 2,45 % godišnje, fiksno. Subvenciju kamatne stope moguće je odobravati do korištenja kredita.
Interkalarna kamata: U razdoblju korištenja kredita na iskorišteni iznos kredita obračunavat će se kamata po metodi i u visini redovne. Kamate se obračunavaju i naplaćuju kvartalno
Zatezna kamata: U skladu s važećom Odlukom o kamatnim stopama HBOR-a, promjenjiva
Naknada za obradu kredita: 0,2% jednokratno, prije prvog korištenja
Naknada za rezervaciju sredstava: ne naplaćuje se
Prijevremena otplata kredita: Prijevremena otplata kredita je moguća uz prethodnu pisanu obavijest HBOR-u.
Instrumenti osiguranja: Zadužnica korisnika kredita
Preduvjeti korištenja kredita i/ili odobrenja:
· Dostavu sveukupne projektne dokumentacije u skladu sa zahtjevima Kreditodavatelja;
· Dostavu svih dozvola, suglasnosti i rješenja potrebnih za gradnju;
· Dostavu instrumenata osiguranja;
· Plaćanje svih naknada Kreditodavatelju;
· Zahtjev za povlačenje kredita dostavljen s odgovarajućom dokumentacijom;
· Dostavu suglasnosti MF/ Vlade RH za predmetno zaduženje kod HBOR-a“


Članak 3.

	Ostale odredbe osnovne Odluke ostaju i dalje na snazi.

Članak 4.

	Ova Odluka objavit će se u Službenim novinama Općine Brodski Stupnik“, a iz osobito opravdanih razloga, radi hitnog osiguranja financijske stabilnosti i otklanjanja ugroze likvidnosti proračuna, stupa na snagu prvog dana od dana objave.

Obrazloženje

I. PRAVNI TEMELJ

Pravni temelj za donošenje Odluke o izmjenama i dopunama Odluke o dugoročnom zaduženju Općine Brodski Stupnik u 2026. godini kod Hrvatske banke za obnovu i razvitak ( investicije u kapitalne projekte javne komunalne infrastrukture) sadržan je u sadržan je u odredbama članka 120 9 122. Zakona o proračunu „ Narodne novine“ broj 144/21), te članka 8. Pravilnika o postupku dugoročnog zaduživanja te davanja jamstva i suglasnosti jedinica lokalne i područne (regionalne) samouprave ( „Narodne novine“ broj 67/22), kao i članka 33. Statuta Općinskog vijeća Općine Brodski Stupnik ( „Službeni vjesnik Brodsko-posavske županije“ broj 11/18 i 13/20  i „Službene novine Općine Brodski Stupnik“ broj 1/21 i 8/25)


II. OBRAZLOŽENJE

Sadržaj izmjena Odluke o dugoročnom zaduženju Općine Brodski Stupnik u 2026. godini kod Hrvatske banke za obnovu i razvitak ( investicije u kapitalne projekte javne komunalne infrastrukture) nalazi se u članku 2 gdje se kod Namjene kredita dodatno navode konkretni nazivi projekata za koje će se realizirati zaduženje.


      III.          ZAKLJUČAK

Nakon što Općinsko vijeće usvoji ovu Odluku, Jedinstveni upravni odjel Općine pokrenut će postupak podnošenja zahtjeva prema Ministarstvu financija i Vladi Republike Hrvatske radi dobivanja obvezne Suglasnosti za dugoročno zaduženje. Ugovor s odabranom poslovnom bankom potpisat će se tek po primitku navedene suglasnosti Vlade RH. 


